**Fra:** Reng, Martin <mreng@kpmg.dk>

**Sendt:** 15. november 2012 22:26

**Til:** JP-Jura og Samfundsøkonomi; Anders Nielsen; Jakob Nielsen; Hardy Pedersen

**Emne:** Kommentarer til høring over Lovforslag om ændring af pensionsafkastbeskatningsloven og pensionsbeskatningsloven.

**Til Skatteministeriet**

Skatteministeriet har sendt udkast til lovforslag om ændring af pensionsafkastbeskatningsloven og pensionsbeskatningsloven i høring.

Forslaget justerer reglerne om konvertering af kapitalpensioner til aldersforsikring med henblik på at imødegå uhensigtsmæssigheder i de gældende regler.

Vi finder, at udkastet mangler en justering af den uheldige egenskab i de gældende regler, der bevirker en dobbeltbeskatning af det påløbne afkast på ordningen i forbindelse med konverteringen fra kapitalpension til en aldersopsparing.

Som reglerne foreligger, beskattes det på ordningen tilskrevne afkast i ophørsåret to gange, dels beskatning efter PAL og dels afgift efter PBL, da afgiften efter PBL beregnes af ordningens værdi/indestående *inklusive* tilskrevet afkast på konverteringstidspunktet og da skatten efter PAL beregnes ved årets udgang af hele det i året tilskrevne afkast.

Vi foreslår, at regelsættet tilpasses de eksisterende regler i PAL § 23, hvorefter afgiften efter PBL beregnes af ordningens værdi/indestående *efter* pensionsafkastskat.

Med venlig hilsen

**Martin Reng                                 Keld Horne Nielsen**
**Director, tax & legal                                        Senior Tax Consultant**
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
KPMG Statsautoriseret Revisionspartnerselskab | Osvald Helmuths Vej 4 | DK-2000 Frederiksberg
Tel: +45 73 23 30 00 | Direct: +45 73 23 32 58 | Mobile: +45 25 29 32 58 | e-mail: mreng@kpmg.dk

Secretary: Kirsten Andersen | Tel: +45 73 23 39 15 | e-mail: kirstenandersen@kpmg.dk